A magyar nagydíj kvalifikációján a 10. legjobb időt érte el, de a falnak csapódott és teljesen újjá kellett építeni az autóját a versenyre, ami következtében a boxutcából kellett rajtolni. A versenyen a 12. helyen ért célba, míg csapattársa 1 pontot szerzett. A belga nagydíj esős időmérő edzésén a 7. legjobb időt érte el, megelőzve a 10. helyen végző Jenson Buttont. A vasárnap megrendezésre kerülő versenyen a 10. körben megelőzte a Scuderia Toro Rosso pilótáját, Jean-Éric Vergnet. A futam féltávjánál Fernando Alonso ellen védekezett sikerrel. Nico Hülkenberget a 27. körben sikerült megelőzni a gyorsabb McLarennel. A 42. körben ismét Alonso került támadási közelségbe hozzá, de Magnussen a Kemmel egyenesben leszorította a fűre a mellé érkező spanyolt a pályáról, aki a visszaelőzte ezután az őt megelőző Buttont. Magnussen a sportszerűség határait feszegetve védekezett Button ellen is. A leintés előtti körben Sebastian Vettel előzte meg, így a 6. helyen ért célba. A verseny utáni órákban 20 másodpercet adtak hozzá utólag a versenyidejéhez a sportfelügyelők, miután úgy ítélték meg, hogy a dán szabálytalanul védekezett Fernando Alonsóval szemben a Belga Nagydíj utolsó köreiben. A büntetést követően a 12. helyre esett vissza, ami azt jelentette, hogy pontszerzés nélkül zárta a versenyhétvégét.